Diari Oficial de la Generalitat Valenciana


Sumari del DOGV 220, del 21-01-1985 (1985/803825)

ORDRE de 3 de gener de 1985, de la Conselleria d'Economia i Hisenda, sobre Registre de manaments de pagament per devolucions d'ingressos indeguts dels tributs cedits i d'operacions extrapressupostaries, i ingressos no identificats.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   220

Data del DOGV
:   21-01-1985

Secció del DOGV
:   ALTRES DISPOSICIONS

Número del document
:   1985/803825


Data del document
:   03-01-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 3 de gener de 1985, de la Conselleria d'Economia i Hisenda, sobre el Registre de manaments de pagament de devolucions d'ingressos indeguts dels tributs cedits i d'operacions extrapressupostàries i ingressos no identificats.  
Segons l'article 18 de la Llei d'Hisenda 4/1984, de 13 de juny, els crèdits contra la Generalitat, tant per al reconeixement com per al cobrament, prescriuen als cinc anys des del naixement de les obligacions o des del reconeixement o la liquidació respectiva.  
D'altra banda, hem de considerar que els creditors de la Generalitat, tant per devolució d'ingressos indeguts corresponents als tributs cedits, en virtut de les Lleis 30 i 37/1983, de 28 de desembre, com per operacions extrapressupostàries que se'n deriven, per a l'ordenació delegada de despeses i pagaments dels quals es dictà l'Ordre d'aquesta Conselleria de 22 d'octubre de 1984, en intentar fer efectius els crèdits, en el supòsit del cobrament per taló, d'acord amb l'Ordre d'aquesta Conselleria de 30 d'octubre de 1984, no només han de personar-se davant els Serveis Territorials per a la recepció del taló bancari contra el compte de la Tresoreria General, sinó que l'han de fer efectiu davant el Banc d'Espanya (que realitza el Servei financer de la nostra Comunitat Autònoma), o per compensació bancària. Pot passar, però, que tot i computar com a data de pagament la de compareixença del creditor davant els Serveis Territorials de Caixa i la signatura consegüent del rebut del taló bancari corresponent, això no obstant, la de cobrament del taló esmentat siga posterior.  
Hem de considerar també abonaments que, per distintes causes, es produesquen en el compte de la "Tresoreria de la Generalitat Valenciana Compte de Tributs Cedits" que no tinguen identificació.  
A aquests efectes i per tal d'harmonitzar-ne les conseqüències, aquesta Conselleria dicta les normes següents:  
1. Tots els manaments de pagament que siguen expedits pels Serveis Territorials d'aquesta Conselleria d'Economia i Hisenda, seran objecte de registre en un únic llibre, que inclourà columnes per expressar el número del manament, la data d'expedició, el nom del creditor i l'import, i aquesta darrera estarà subdividida en dues, segons l'ordenació del manament (siga per devolució d'ingressos o per operacions extrapressupostàries).  
2. El registre es completarà amb dues columnes més, que expressaran la data de pagament i la de càrrec pel Banc d'Espanya.  
3. En el Registre d'Eixida de Cabdals s'assentaran els manaments dels pagaments el mateix dia que siguen satisfets, bé per taló o per transferència bancaria.  
4. Els Serveis de Comptabilitat de les Intervencions Territorials diligenciaran les notes del Banc d'Espanya que acrediten el Saldo a favor de la Generalitat, en els darrers dies de cada mes, en el sentit de quins talons es troben pendents de cobrament en la data esmentada, de forma que el saldo comptable menys els talons pendents coincidesca amb el saldo real.  
5. En virtut de les notes diàries de càrrecs i abonaments al compte "Tresoreria de la Generalitat Valenciana", facilitades pel Banc d'Espanya, qualsevol abonament que per no haver estat precedit d'un manament d'ingrés, no tinga identificació, originarà l'expedició d'aquest document comptable en columna de Banc d'Espanya, amb aplicació provisionalment al concepte de nova creació, en Operacions de la Tresoreria, agrupació de Creditors, "Ingressos pendents d'aplicació", que es justificarà amb la notificació de l'abonament del Banc d'Espanya. La identificació i l'aplicació corresponent originaran l'expedició del manament de pagament per a l'aplicació definitiva.  
València, 3 de gener de 1985.  
El Conseller d'Economia i Hisenda,  
ANTONI BIRLANGA I CASANOVA